
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης της περιοχής «Καλλιθέα - Αγία 
Τριάδα» τοιι δήμου Ιωαννιτών (ν. Ιωαννίνων) και τροποποίηση 
του εγκεκριμένου, ρυμοτομικού σχεδίου σε συνεχόμενη περιοχή 


του ίδιου δήμου.... 1 

Έγκριση πολεοδομικής μελέτης του οικισμού Λεγραινών του δήμου 
Λαυρεωτικής (ν. Αττικής). 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Έγκριση πολεοδομικής μελέτης της περιοχής «Καλλιθέα - Αγία 

Τριάδα» του δήμου Ιωαννιτών (ν. Ιωαννίνων) και τροποποίηση του 

εγκεκριμένου, ρυμοτομικού σχεδίου σε συνεχόμενη περιοχή του ίδιου 

δήμου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: ' 

1. Τις διατάξεις των άρθρων 6 (παρ. 1, 4, 5 και 6), 7 (παρ. 1, 2 και 
4) του ν. 1337/1983 «Επέκταση των πολεοδομικών σχεδίων, οικι¬ 
στική ανάπτυξη και σχετικές ρυθμίσεις» (Α' 33) όπως τροποποιήθηκε 
με το ν. 1512/1985 «Τροποποίηση και συμπλήρωση πολεοδομικών 
διατάξεων, ρύθμιση συναφών θεμάτων και θεμάτων του Ταμείου Νομι¬ 
κών» (Α' 4). 

2. Τις διατάξεις των άρθρων 3, 9 και 70 του ν. δ/τος της 
17.7.1923 «Περί σχεδίων πόλεων κ.λπ.» όπως μεταγενέστερα τροπο¬ 
ποιήθηκαν και συμπληρώθηκαν. 

3. Τις διατάξεις του άρθρου 49 παρ. 2α του ν. 998/1979 «Περί προ¬ 
στασίας των δασών και των δασικών εν γένει εκτάσεων της χώρας» (Α’ 

289). 

4. Τις διατάξεις των άρθρων 6 (παρ. 1), 7, 8, 9 και 16 του ν. 1577/ 
1985 «Γενικός Οικοδομικός Κανονισμός* (Α 210), όπως τροποποιήθη¬ 
καν με τις διατάξεις τω ν. 1647/1986 «Οργανισμός Κτηματολογίου 
και Χαρτογραφήσεων Ελλάδας (ΟΚΧΕ) (Α' 141)» και 1772/1988 
«Τροποποίηση διατάξεων του ν. 1577/1985 «Γενικός Οικοδομικός 
Κανονισμός» και άλλες σχετικές διατάξεις» (Α' 91). 

5. Τις διατάξεις του άρθρου 23 (παρ, 1) του ν. 1558/1985 «Κυβέρ¬ 
νηση και Κυβερνητικά Όργανα» (Α' 137). 

6. Την υπ’ αριθ. 71677/3169/29.10.86 απόφαση του Υπουργού 
Περιβάλλοντος, Χωροταξίας και Δημοσίων Έργων «Έγκριση Γενικού 
Πολεοδομικού Σχεδίου (Γ.Π.Σ.) της πόλης των Ιωαννίνων και των κοι¬ 
νοτήτων Ανατολής, Κατσικά των οικισμών Βελισσαρίου - Πεντέλης - 
Τσιφλικόπουλου» κοινότητας Σταυρακίου και του οικισμού Εξοχής κοι¬ 
νότητας Περάματος» (Δ' 58) όπως τροποποιήθηκε με την υπ’ αριθ. 


61599/3522/18.7.1988 απόφαση του Αναπληρωτή Υπουργού Πε¬ 
ριβάλλοντος, Χωροταξίας και Δημοσίων Έργων «Τροποποίηση της υπ’ 
αριθ. 71677/3169/29.10.86 απόφασης του Υπουργού Περιβάλλο¬ 
ντος, Χωροταξίας και Δημοσίων Έργων «Έγκριση Γενικού Πολεοδομι- 
κού Σχεδίου της πόλης των Ιωαννίνων και των κοινοτήτων Ανατολής, 
Κατσικά των οικισμών Βελισσαρίου - Πεντέλης - Τσιφλικόπουλου κοι¬ 
νότητας Σταυρακίου και της κοινότητας Μαρμάρων και του οικισμού 
Εξοχής κοινότητας Περάματος» (Δ' 658). 

8. Τα υπ’ αριθ. 2152/1987 και 2220/1988 έγγραφα της Δ/νσης 
Δασών Δασαρχείου Ιωαννίνων. 

9. Τις υπ' αριθ. 358/86 και 81/87 γνωμοδοτήσεις του δημοτικού 
συμβουλίου Ιωαννιτών. 

10. Την υπ' αριθ. 75/πρ. 17/27.8.87 γνωμοδότηση του Συμβου¬ 
λίου - Χωροταξίας, Οικισμού και Περιβάλλοντος ν. Ιωαννίνων. 

11. Την υπ’ αριθ. 121/1989 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων και του Υπουργού Γεωργίας, αποφασίζουμε: 

Άρθρο 1 

Εγκρίνεται: α) το πολεοδομικό σχέδιο των πολεοδομικών ενοτήτων 
ΙΙα, III και IV περιοχής «Καλλιθέα - Αγ. Τριάδα» του δήμου Ιωαννιτών 
(ν. Ιωαννίνων) με τον καθορισμό οικοδομήσιμων χώρων, οδών, πεζο¬ 
δρόμων, κοινοχρήστων χώρων, χώρων παιδικού σταθμού, χώρου δη¬ 
μοτικού σχολείου, δημοτικού σχολείου - νηπιαγωγείου, και 

β) η τροποποίηση του εγκεκριμένου ρυμοτομικού σχεδίου στα όρια 
σύνδεσης με την παραπάνω περιοχή επέκτασης με την μετατόπιση των 
ρυμοτομικών γραμμών και την έγκριση πεζοδρόμου, όπως οι παρα¬ 
πάνω ρυθμίσεις φαίνονται στα τέσσερα (4) σχετικά χρωματισμένα πρω¬ 
τότυπα διαγράμματα σε κλίμακα 1:1000 που θεωρήθηκαν από τον 
Προϊστάμενο της Διεύθυνσης Τοπογραφικών Εφαρμογών με την υπ’ 
αριθ. 25483/1989 πράξη του και που συνοπτικά τους αντίτυπα δημο¬ 
σιεύονται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της περιοχής της οποίας το πολεοδομικό σχέδιο εγκρίνεται 
με το άρθρο ί παράγρ. α του παρόντος. 

Άρθρο 3 

1. Στα τμήματα των οικοδομικών τετραγώνων που χαρακτηρίζονται 
στα σχετικά διαγράμματα με το στοιχείο Κ επιτρέπεται η χρήση γενικής 
κατοικίας, όπως προσδριορίζεται με το άρθρο 5 του π. δ/τος 81/1980 
(Α' 27). 

2. Στους λοιπούς οικοδομήσιμους χώρους επιτρέπεται η χρήση αμι¬ 
γούς κατοικίας, όπως προσδιορίζεται με το άρθρο 4 του ίδιου ως άνω 
π.δ/τος. 

Άρθρο 4 

1. Στο πρόσωπο των οικοπέδων οικοδομημένων ή μη που βρίσκονται 
στην περιοχή της οποίας εγκρίνεται το σχέδιο με την παράγρ. α του άρ¬ 
θρου 1 του παρόντος, επιβάλλεται προκήπιο πλάτους τεσσάρων (4) και 
δέκα (10) μέτρων, όπως φαίνεται στα ίδια διαγράμματα. 

2. Στο πρόσωπο των οικοπέδων οικοδομημένων ή μη που βρίσκονται 
στην περιοχή της οποίας τροποποιείται το σχέδιο με την παράγρ. β του 
άρθρου 1 του παρόντος επιβάλλεται προκήπιο πλάτους τεσσάρων' (4) 
μέτρων. 

Άρθρο 5 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων καθορίζονται κατά τομείς Ια 
και Ιβ ως εξής: 

Α. Τομέας Ια 

1. Ελάχιστο πρόσωφ είκοσι (20) μέτρα. 

Ελάχιστο εμβαδόν: πεντακόσια (500) τ.μ. 

2. Κατά παρέκκλιση των διατάξεων της προηγούμενης παραγράφου 
θεωρούνται άρτια και οικοδομήσιμα τα οικόπεδα α) που κατά τη δημο¬ 
σίευση του παρόντος διατάγματος έχουν: ελάχιστο πρόσωπο δώδεκα 
(12) μέτρα, ελάχιστο εμβαδόν διακόσια πενήντα (250) τ.μ. και β) που 
προκύπτουν από την οριστική πράξη εφαρμογής της πολεοδομικής με¬ 
λέτης ή προέρχονται από τις εισφορές σε γη σύμφωνα με το άρθρο 8 του 
ν. 1337/1983 εφόσον έχουν: ελάχιστο πρόσωπο δώδεκα (12) μέτρα, 
ελάχιστο εμβαδόν διακόσια πενήντα (250) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον στο οικο¬ 
δομήσιμο τμήμα τους εγγράφεται κάτοψη κτιρίου με ελάχιστη επιφά¬ 
νεια 50 τ.μ. και ελάχιστη πλευρά πέντε (5) μέτρα. 

4. Μέγιστο ποσοστό κάλυψης των οικοπέδων: τριάντα τοις εκατό 
(30%) της επιφάνειας τους. 

5. Συντελεστής δόμησης: τέσσερα δέκατα (0,4). 

6. Κατ’ εξαίρεση της προηγουμένης παραγράφου 5 ορίζεται συντελε¬ 
στής δόμησης πέντε δέκατα (0,5) για οικόπεδα εμβαδού μικρότερου 
των τριακοσίων (300) τ.μ. εφόσον η συνολική επιφάνεια ορόφων δεν 
υπερβαίνει τα 120 τ.μ. 

Β. Τομέας 1β 

1. Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση των διατάξεων της προηγουμένης παραγράφου 


θεωρούνται άρτια και οικοδομήσιμα τα οικόπεδα α) που κατά τη δημο¬ 
σίευση του παρόντος διατάγματος έχουν ελάχιστο πρόσωπο: δώδεκα 
(12) μέτρα, ελάχιστο εμβαδόν: διακόσια πενήντα (250) τ.μ. και 

β) που προκύπτουν από την οριστική πράξη εφαρμογής της πολεοδο¬ 
μικής μελέτης ή προέρχονται από εισφορές σε γη σύμφωνα με το άρθρο 
8 του ν. 1337/1983 εφόσον έχουν: ελάχιστο πρόσωπο δώδεκα (12) 
μέτρα, ελάχιστο εμβαδόν διακόσια πενήντα (250) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον στο οικο¬ 
δομήσιμο τμήμα τους εγγράφεται κάτοψη κτιρίου με ελάχιστη επιφά¬ 
νεια 50 μ2 και ελάχιστη πλευρά πέντε (5) μέτρα. 

4. Μέγιστο ποσοστό κάλυψης των οικοπέδων: σαράντα τοις εκατό 
(40%) της επιφάνειας τους. 

5. Συντελεστής δόμησης: έξι δέκατα (0,6). 

Γ. Επιπλέον και για τους δύο τομείς Ια και Ιβ ορίζονται τα εξής: 

1. Μέγιστο επιτρεπόμενο ύψος των ανεγερθησομένων κτιρίων: επτά 
και μισό (7,5) μέτρα. 

2. Επιβάλλεται η κατασκευή στέγης με μέγιστο ύψος δύο μέτρα και 
εβδομήντα εκατοστά του μέτρου (2,70) και μέγιστη κλίση μέχρι 50%). 

Άρθρο 6 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
(αναθέτουμε τη δημοσίευση και εκτέλεση του παρόντος διατάγματος. 

Αθήνα, 4 Οκτωβρίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΙΜΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΓΕΩΡΓΙΑΣ ΠΕΡΙΒΑΛΛΟΝΤΟΣ ΧΩΡ/ΞΙΑΣ & ΔΗΜ. ΕΡΓΩΝ 

ΣΤΑΥΡΟΣ ΔΗΜΑΣ ΣΩΤΗΡΗΣ ΚΟΥΒΕΛΑΣ 

( 2) 

Έγκριση πολβοδομικής μελέτης του οικισμού Λβγραινών του δήμου 
Λαυρεωτικής (ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 1 (παρ. 4), 6 (παρ. 1, 4, 5 και 6), 7 
(παρ. 1, 2 και 4) και 43 (παρ. 10) του ν. 1337/1983 «Επέκτασή των 
πολεοδομικών σχεδίων οικιστική ανάπτυξη και σχετικές ρυθμίσεις» (Α' 
33), όπως το άρθρο 6 τροποποιήθηκε με την παρ. 2 του άρθρου 8 του ν. 
1512/1985 «Τροποποίηση και συμπλήρωση πολεοδομικών διατά¬ 
ξεων, ρύθμιση συναφών θεμάτων και θεμάτων του Ταμείου Νομικών» 
(Α' 4) και η παράγραφος 10 του άρθρου 43 αντικαταστάθηκε με το άρ¬ 
θρο 2 (παρ. 3) του ν. 1772/1988 «Τροποποίηση διατάξεων του ν. 
1577/1985 «ΓΟΚ» και άλλες σχετικές διατάξεις» (Α' 91). 

2. Τις διατάξεις των άρθρων 1, 2, 3, 9 και 11 του ν.δ/τος της 
17.7.1923 «Περί σχεδίων πόλεων κ.λπ.» (Α' 228) όπως μεταγενέ¬ 
στερα τροποποιήθηκαν και συμπληρώθηκαν. 

3. Τις διατάξεις των άρθρων 3, 6 (παρ. 1), 7, 8, 9, 16, 17, 31 παρ. 
Ια του ν. 1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 13 του ν. 1647/1986 «Οργανισμός 
Κτηματολογίου και Χαρτογραφήσεων Ελλάδας (ΟΚΧΕ)» (Α' 141) και 
το άρθρο 1 τουν. 1772/1988 «Τροποποίηση διατάξεων του ν. 1577/ 
1985» «ΓΟΚ» και άλλες σχετικές διατάξεις» (Α' 91). 

4. Τις διατάξεις του άρθρου 92 (παρ. 1) του ν. δ/τος 8/1973 «Περί 
Γενικού Οικοδομικού Κανονισμού». 

5. Τις υπ’ αρ. 296/88/14.1.87 και 233/3/4.1,88 αποφάσεις του 
Υπουργού και Αναπληρωτή Υπουργού Περιβάλλοντας, Χωροταξίας και 
Δημοσίων Έργων «Παράταση ισχύος των διατηρουμένων διατάξεων 
του ν.δ/τος 8/1973 «Περί Γενικού Οικοδομικού Κανονισμού» (Β' 31) 
και (Β’ 1). 

6. Τις διατάξεις του ν. 1558/85 «Κυβέρνηση και Κυβερνητικά Όρ¬ 
γανα» (Α' 137) και ειδικότερα το άρθρο 23 παρ. 1 περ. ιδ. 

7. Την υπ’ αρ. 26622/Π.2174/10.12.85 απόφαση του Νομάρχη 
Ανατολ. Αττικής. 

8. Την υπ’ αρ. 16242/559/1987 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων «Χαρα¬ 
κτηρισμός ως πυκνοδομημένων τμημάτων της πολεοδομικής ενότητας 
Λεγραινών του δήμου Λαυρεωτικής (ν. Αττικής)». 

9. Τα υπ’ αρ. 92036/2545/6.6.86 και 73872/1597/10.4.87 
έγγραφα του Υπουργείου Γεωργίας Διεύθυνση Προστασίας Δασών και 
Δ.Π. Τμήμα Αλλαγής χρήσης Δ.Δ. και Δ.Ε. 

10. Το υπ’ αρ. ΑΠ 8161/155/18.1.88 έγγραφο της Δ/νσης Γ2 
του Υπουργείου Περιβάλλοντος, Χωροταξίας και Δημοσίων Έργων. 

11. Τις υπ’ αρ. 211/1985, 243/1985 και 1/1986 γνωμοδοτή¬ 
σεις του δημοτικού συμβουλίου Λαυρεωτικής. 

12. Τις υπ’ αρ. 1/22.4.86 και 1/23.1.87 γνωμοδοτήσεις του Συμ¬ 
βουλίου Χωροταξίας Οικισμού και Περιβάλλοντος Νομαρχίας Ανατολ. 
Αττικής. 

13. Τις υπ’ αρ. 301/86 και 298/88 γνωμοδοτήσεις του Κεντρικού 
Συμβουλίου Χωροταξίας, Οικισμού και Περιβάλλοντος, 

14. Τις υπ’ αρ. 345/88, 43/89 και 557/89 γνωμοδοτήσεις του 
Συμβουλίου τής Επικράτειας με πρόταση του Υπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται το πολεοδομικά σχέδιο της πολεοδομικής ενότητας Λε- 
γραινών του δήμου Λαυρεωτικής (ν. Αττικής) ως εξής: 

I. Του τμήματός της που είναι οικισμός προ του έτους 1923 και έχει 
χαρακτηρισθεί ως πυκνοδομημένος με την υπ’ αρ. 16242/559/1987 
απόφαση του Αναπληρωτή Υπουργού Περιβάλλοντος, Χωροταξίας και 
Δημοσίων Έργων εγκρίνεται με τις διατάξεις του ν. δ/τος της 17.7.23. 

II. Των λοιπών τμημάτων της που είναι αραιοδομημένα και αδό- 
μητα, καθώς και του πυκνοδομημένου τμήματος της εκτός σχεδίου και 
εκτός ορίων οικισμών προ του έτους 1923 το οποίο έχει χαρακτηρισθεί 
πυκνοδομημένο με την προαναφεράμενη Υπουργική απόφαση, σύμφωνα 
με τις διατάξεις του ν. 1337/83. 

III. Καθορίζονται οικοδομήσιμοι χώροι, οδοί, πεζόδρομοι, κοινόχρη¬ 
στοι χώροι, χώροι κοινόχρηστου πρασίνου, χώρος παιδικής χαράς, πλα¬ 
τείας δημοτικού σχολείου - νηπιαγωγείου, αθλητικών εγκαταστάσεων, 
ιερού ναού, γραφείο παρέδρου - αίθουσας πολλαπλών χρήσεων - περιφε¬ 


ρειακού ιατρείου, χώρων στάθμευσης αυτοκινήτων όπως οι ρυθμίσεις 
αυτές φαίνονται στα σχετικά δύο (2) διαγράμματα σε κλίμακα 1:1000 
που έχουν θεωρηθεί από τον Προϊστάμενο της Διεύθυνσης Τοπογραφι¬ 
κών Εφαρμογών με την υπ’ αρ. 58261/88 πράξη του και που συνο¬ 
πτικά τους αντίτυπα δημοσιεύονται με το παρόν διάταγμα. 

Άρθρο 2 

Εγκρίνεται ο πολεοδομικός κανονισμός της περιοχής της οποίας το 
πολεοδομικό σχέδιο εγκρίνεται με το άρθρο 1 παρ. II του παρόντος και 
καθορίζονται οι όροι και περιορισμοί δόμησης του πυκνοδομημένου τμή¬ 
ματος του οικισμού που επίσης το πολεοδομικό σχέδιο εγκρίνεται με το 
άρθρο 1 παρ. 1 ως εξής: 

Άρθρο 3 

Οι χρήσεις των οικοδομών καθορίζονται κατά τομείς Α, Β και Γ που 
φαίνονται στα ίδια ως άνω διαγράμματα ως εξής: 

I. Τομέας Α , ' 

Στον τομέα Α επιτρέπονται κατοικίες, ξενώνες δυναμικού μικρότερου 

των 20 κλινών, μικρά εμπορικά καταστήματα εξυπηρετούντο τις καθη¬ 
μερινές ανάγκες της περιοχής (ειδών διατροφής, φαρμακεία, χαρτοπω¬ 
λεία κ.λπ.) επιφάνειας μέχρι 80 τ.μ. σε κάθε οικόπεδο, γραφεία μέχρι 
80 τ.μ. σε κάθε οικόπεδο, κτίρια εκπαίδευσης, αθλητικές εγκαταστά¬ 
σεις, ναοί της επικρατούσας θρησκείας, παιδικές χαρές. 

II. Τομέας Β 

"Στον τομέα Β επιτρέπονται κατοικίες, ξενώνες δυναμικού μικρότερου 
των 20 κλινών, εμπορικά καταστήματα, γραφεία, διοίκηση, κτίρια εκ¬ 
παίδευσης, αθλητικές εγκαταστάσεις, ναοί της επικρατούσας θρησκείας 
παιδικές χαρές, χώροι συνάθροισης του κοινού, πολιτιστικά κτίρια, τα¬ 
βέρνες, κέντρα διασκέδασης, εστιατόρια, αναψυκτήρια, κτίρια κοινωνι¬ 
κής πρόνοιας, κτίρια περίθαλψης και επαγγελματικά εργαστήρια που 
έχουν κινητήρια δύναμη του μηχανικού εξοπλισμού τους μέχρι 15ΗΡ 
και 50 Κ\¥ και ειδικότερα όσα αναφέρονται στον πίνακα του άρθρου 2 
παρ. 2 του υπ’ αρ. 84/84 π.δ/τος (Α' 33) με αύξοντα αριθμό 1, 2, 3, 
6, 9, 19, 38, 43, 54, 56, 64, 66, 83, 83 και 84. 

III. Τομέας Γ 

Επιτρέπονται όλες οι χρήσεις του τομέα Α και επιπλέον ξενοδοχεία. 

Άρθρο 4 , 

Στο πρόσωπο των οικοπέδων οικοδομημένων ή μη επιβάλλονται 
προκήπια πλάτους τεσσάρων (4) και έξι (6) μέτρων, όπως φαίνονται στα 
ίδια διαγράμματα. 

Άρθρο 5 

Τα ελάχιστα όρια εμβαδού και προσώπου καθώς καί οι λοιποί όροι 
και περιορισμοί δόμησης των οικοπέδων ορίζονται κατά τους ως άνω 
τομείας Α, Β και Γ ως εξής: 

Α. Τομέας Α και Β 

Ελάχιστο πρόσωπο: είκοσι (20) μέτρα. 

Ελάχιστο εμβαδόν: χίλια (1.000) μ2. 

Β. Τομέας Γ 

Ελάχιστο πρόσωπο: τριάντα (30) μέτρα. 

Ελάχιστο εμβαδόν: τρεις χιλιάδες (3.000) μ2. 

Γ. Κατά παρέκκλιση των προηγουμένων παραγράφων Α και Β θεω¬ 
ρούνται άρτια και οικοδομήσιμα τα οικόπεδα α) που βρίσκονται εντός 
των ορίων του οικισμού που προϋφίσταται του έτους 1923 και έχει χα¬ 
ρακτηριστεί ως πυκνοδομημένος με την υπ’ αρ. 16242/559/1987 
απόφαση του Υπουργού Περιβάλλοντος, Χωροταξίας και Δημοσίων 
Έργων εφόσον προϋπήοχαν στις: 

13.3.81 ημέρα δημοσίευσης του από 13.1.81 π.δ/τος (Δ' 139) με 
ελάχιστο εμβαδό 300 τ.μ. 

25.7.79 ημέρα δημοσίευσης του από 19.7.79 π.δ/τος (Δ' 401) με 
ελάχιστο εμβαδόν 150 τ.μ. 

2.7.68 ημέρα δημοσίευσης του από 15.6.88 Β.Δ/τος (ΔΊ11) εφό¬ 
σον έχουν: 

ελάχιστο πρόσωπο: 4 μέτρα. 

ελάχιστο εμβαδόν: 30 μ 2 . 

β) οικόπεδα που προϋπήρχαν της δημοσίευσης του παρόντος και 
έχουν: 

Ελάχιστο πρόσωπο: 8 μ. 

Ελάχιστο εμβαδόν: 300 τ.μ. 

γ) II παραπάνω παρέκκλιση θα ισχύει και για τα οικόπεδα που θα δη- 
μιουργηθούν με την πράξη εφαρμογής. 

Δ. Επιπλέον ίων προϋποθέσεων που αναφέρονται στις παραγράφου 
Α, Β και Γ του παρόντος τα οικόπεδα θεωρούνται άρτια και οικοδομή¬ 
σιμα εφόσον α) μέσα στο οικοδομήσιμο τμήμα τους εγγράφεται κάτοψη 
κτιρίου με ελάχιστη επιφάνεια 50 μ2 και ελάχιστη πλευρά 5 μέτρα. Η 
προϋπόθεση αυτή δεν ισχύει για την κατηγορία των οικοπέδων που 
προϋπήρχαν στις 2.7.68. 

. β) δεν δημιουργήθηκαν από κατάτμηση που έγινε κατά παράβαση 
των διατάξεων του από 22.6.83 Π.Δ/τος «Καθορισμός ζώνης οικιστι¬ 
κού ελέγχου (ΖΟΕ) και κατωτάρου ορίου κατάτμησης σε ολόκληρη την 
εκτός σχεδίου και εκτός ορίων οικισμών προΰφισταμένων του έτους 
1923 περιοχή του ν. Αττικής (Δ' 284). 

Ε. 1) Το μέγιστο ποσοστό κάλυψης και ο συντελεστής δόμησης των 
οικοπέδων και στους τρεις τομείς ορίζονται ως εξής: 

α) Για τμήμα οικοπέδου εμβαδού μέχρι 300 μ2 συντελεστής δόμη¬ 
σης 0,80 και μέγιστο ποσοστό κάλυψης εξήντα τοις εκατό (60%) της 
επιφάνειας τους. 

β) Για τμήμα οικοπέδου εμβαδού μεγαλυτέρου των 300 μ2 μέχρι 
500 μ2 συντελεστής δόμησης 0,40 και μέγιστο ποσοστά κάλυψης τριά¬ 
ντα τοις εκατό (30%) της επιφάνειας του. 

γ) Για τμήμα οικοπέδου εμβαδού μεγαλύτερου των 500 μ2 συντελε¬ 
στής δόμησης 0,20 και μέγιστο ποσοστό κάλυψης δέκα τοις εκατό 
(10%) της επιφάνειας του. 

2) Ειδικότερα στον Τομέα Α η συνολική επιφάνεια μιας ενιαίας οικο¬ 
δομής δεν μπορεί να υπερβαίνει τα 300 μ2. 

Η εξάντληση του συντελεστή δόμησης είναι δυνατόν να γίνεται σε πε¬ 
ρισσότερες οικοδομές τηρουμένης μεταξύ τους απόσταση πέντε (5) μέ¬ 
τρων. 

ΣΤ. Κατά παρέκκλιση των διατάξεων της προηγουμένης παραγρά¬ 
φου Ε ορίζεται συντελεστής δόμησης 1,20 και ποσοστό κάλυψης 60% 
για οικόπεδα μικρότερα των 150 μ2 χωρίς η συνολική επιφάνεια ορό¬ 
φων να υπερβαίνει τα 120 μ2. Η εξαίρεση αυτή έχει εφαρμογή μόνο σε 
οικόπεδα που έχουν προκύψει από κατάτμηση μέχρι την 10.3.82 αφού 
αφαιρεθεί το εμβαδόν της εισφοράς σε γη που καθορίζεται στο ν. 1337/ 
83. 

Ζ. 1) Το μέγιστο ύψος των κτιρίων και στους τρεις τομείς ορίζεται σε ' 
επτάμισυ (7,5) μέτρα το οποίο προσαυξάνεται κατά ενάμισυ (1,5) μέτρο 
σε περίπτωση κατασκευής στέγης με κλίση 30%. 

2) Πάνω από το μέγιστο επιτρεπόμενο ύψος των κτιρίων επιτρέπο¬ 
νται μόνο καπνοδόχοι και στέγες. 

Η. Επί πλέον των ανωτέρω στους τομείς Α, Β, Γ εφαρμόζονται τα 
εξής: 

1) Απαγορεύεται η κατασκευή κτιρίων σε υποστηλώματα (ΡΙΚΟ- 


ΤΙ5). 

2) Απαγορεύεται οι εξώστες να έχουν μήκος μεγαλύτερο των πέντε 
(5) μέτρων. Ελάχιστη απόσταση μεταξύ τους ένα (1) μέτρο. 

3) Για την έκδοση οικοδομικής άδειας απαιτείται η έγκριση της Επι¬ 
τροπής Πολεοδομικού και Αρχιτεκτονικού Ελέγχου (ΕΠΑΕ). 

4) Οι εκσκαφικές εργασίες γίνονται με την επίβλεψη της Β' Εφορείας 
Προϊστορικών και Κλασσικών Αρχαιοτήτων του Υπουργείου Πολιτι¬ 
σμού. 

5) Στον τομέα Γ και στο τμήμα Αα του τομέα Α όπως φαίνεται στα 
διαγράμματα απαιτείται εδαφολογική έρευνα για την έκδοση οικοδομι¬ 
κής άδειας. 

6) Στον τομέα Γ η οικοδομή πρέπει να απέχει πέντε (5) μέτρα από τα 
όρια του οικοπέδου. 

"Αρθρο 6 

Οι όροι και περιορισμοί δόμησης των κοινωφελών χώρων που καθο¬ 
ρίζονται με το άρθρο 1 του παρόντος ορίζονται ως εξής: 

Α. Χώρος νηπιαγωγείου - χώρος δημοτικού σχολείου. 

1) Μέγιστο ποσοστό κάλυψης τριάντα τοις εκατό (30%) της επιφά¬ 
νειας του χώρου. 

2) Συντελεστής δόμησης: 0,30. 

3) Μέγιστο επιτρεπόμενο ύψος των κτιρίων επτά (7) μέτρα. 

Β. Γ ραφείο Παρέδρου - Αίθουσα πολλαπλών χρήσεων - περιφερειακό 
ιατρείο. 

1) Μέγιστο ποσοστά κάλυψης σαράντα τοις εκατό (40%) της επιφά¬ 
νειας του χώρου. 

2) Συντελεστής δόμησης: 0,40. 

3) Μέγιστο επιτρεπόμενο ύψος των κτιρίων επτά (7) μέτρα. 

Άρθρο 7 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 4 Οκτωβρίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 
ΣΩΤΗΡΗΣ ΚΟΥΒΕΛΑΣ 

